Otto Jespersen

Otto Jespersen (☆ 16 di aprel 1860 na Randers, Dinamarka - † 30 di aprel 1943 na Kopenhagen) tabata un lingwista i filólogo danes.

 Karera 
Jespersen a nase na Jutland i a studia fonétika i gramátika na Paris, Berlin, Leipzig i London, kual a dun'e un formashon amplio i sólido.

Huntu ku Paul Passy, el a funda Asosiashon Fonétiko Internashonal. E tabata defensor di e desaroyo di lenganan ousiliar internashonal. Na 1907, el a partisipa den kreashon di Ido i na 1928 e mes a krea Novial, un lenga ousiliar kreá pa mehorá Ido. Tambe, el a partisipa i kooperá den e  elaborashon di Interlingua.

Na 1890, el a propone un método direkto pa enseñansa di idioma, basá riba su propio eksperensia komo studiante, pionero den renová e metodologia didáktiko pa enseñansa pa ku un di dos idioma.Mayoria di e metodonan, partikularmente esnan ku a desaroyá durante e di dos mitar di e siglo, ta partisipá, grandemente, den e tendensianan defendí pa e Movementu Reformista, ku tabata basá riba e prinsipionan establesí pa e Asosiashon Fonétiko Internashonal..

Jespersen tabata profesor di idioma ingles na Universidat di Copenhagen di 1893 te 1925.

El a partisipá aktivamente den tur debate ku lingwístika a desaroya den su tempu, konvertiendo su mes den un di e pilarnan pa ku e prinsipionan sientífiko di lingwístika moderno. El a antisipá e noshon di fonema i a inventá un sistema di transkripshon fonétiko.

El a opone algun di e ideanan básiko di Ferdinand de Saussure, manera e distinshon entre diakronia i sinkronia òf entre idioma i papiamentu.

Category:Hende
Category:Kreadónan di idioma